ઋષિઓ સહિત દુર્વાસા ઇરાદા સહ નદી સ્નાને ગયા. તેમણે ત્યાં ખૂબ વિલંબ કર્યો. આ બાજુ સાધના ઘટિકા આવી જતાં અંબરીષે વ્રત ભંગ થવાની બીકે તીર્થોદક લઇ પારણું કર્યું છે. ઋષિઓ માટે પકવાન બનાવડાવ્યાં છે. સ્નાન કરી ઋષિવૃંદ સહિત દુર્વાસા પરત આવ્યા છે. તેમણે રાજા અંબરીષનું મુખ જોઇ પૂછ્યું કે, “હે રાજન, આ શું? તેં અમને મૂકી ભોજન કર્યું? અતિથિને જમાડ્યા સિવાય તું જમ્યો જ કેમ?” તેમણે અંબરીષને શ્રાપ આપ્યો. તેથી અંબરીષ વિષ્ણુ સ્મરણ કરવા લાગ્યા. વિષ્ણુ ભક્તને સંકટમાં જાણી વૈકુંઠ છોડી તેના મહેલમાં પધાર્યા. કારણ ભગવાન તો ભક્ત વત્સલ છે.